ગત ચૂંટણીમાં ટીઆરએસને 63 બેઠકો મળી હતી. 119 બેઠકોની વિધાનસભામાં એકલા હાથે બહુમતી મળી ગઈ હતી. તે પછીય તેમણે નાના નાના પક્ષોને પોતાનામાં ભેળવીને ધારાસભ્યોની સંખ્યા વધારીને 82 પર પહોંચાડી હતી. તેની સામે વિપક્ષ પાસે સિંગલ ફિગરમાં જ બેઠકો છે. વધ્યા ઘટ્યા વિપક્ષી નેતાઓને પણ પાડી દેવાનું ચાલુ છે. એક ધારાસભ્ય એ. રેવંત રેડ્ડીને અલગથી રાજીનામું આપી દીધું છે. હજી છ મહિના પહેલાં જ તેઓ તેલુગુ દેસમ છોડીને કોંગ્રેસમાં ગયા હતા. તેમણે નાયડુને રાજીનામું મોકલ્યું હતું, પણ મામલો લટકતો હતો. હવે તેમણે સ્પીકરને જ રાજીનામું દીધું, જેથી પક્ષપલટાની કાનૂની ગૂંચ ન ઊભી થાય. બીજી બાજુ કોંગ્રેસના ચાર વખત જીતેલા ધારાસભ્ય કેઆર સુરેશ રેડ્ડીએ પણ પક્ષ છોડીને કેસીઆર સાથે જોડાવાનું નક્કી કર્યું છે.